[dc]એ[/dc]ક મુરબ્બી મિત્ર સરકારી નોકરી કરે. મારે સારી દોસ્તી. નિવૃત્તિ વેળા તેમની નજીક આવી. અચાનક એક બસ સ્ટોપ પર તેઓ મને ભેગા થઈ ગયા. મેં પૂછ્યું, બસ હવે તો ગંગા પાર થઈ ગયા ને ! તેમણે હિમાલય જેવડો નિસાસો મારી સામે નાખીને કહ્યું : ‘હા ભાઈ, પૂરા ઓગણચાલીસ વરસની સરકારી નોકરી બાદ આ માર્ચમાં હું નિવૃત્ત થઈશ. તમને ખબર છે ને ! મેં જિંદગી આખી ઘણા સંઘર્ષ ખમ્યા. સામાન્ય કલાર્ક હું હતો તેમાંથી કલાસ વન અધિકારી સુધી પહોંચ્યો. ખૂબ લાંબી જીવનયાત્રામાં નોકરીના અનેક ચડાવઉતાર મેં જોયા. હવે બધું પૂરું !’